hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu en hu hu hu en hu hu en hu hu hu hu hu hu hu hu hu hu en hu hu hu hu hu hu hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Több mint 5 ötlet, hogy kreatívabb anya legyél! - Csak csináld Magadért
Jó, ha egy anya türelmes, higgadt és kedves, viszont azt lássuk be, hogy ezek nem mindig jönnek össze. Ami működik, és ami minden máshoz óriási segítséget nyújthat majd az – amellett, hogy meg tudjuk őrizni a humorérzékünket-, ha egy anya kreatív!
A kreativitás egy nagyszerű tulajdonság.
Nem kell nagy dolgokra gondolni, igazából rém egyszerű és fog menni neked is!
Milyen területeken és hogyan vetheted be anyaként a kreativitásodat?
Nem akarok…! (először fürdeni menni, aztán kiszállni a kádból) Gondolom, ismerős.
A fürdés pedig lehet móka és kacagás is! Nagy és akár színes hab, úszójátékok, pohárkák, tuti, hogy mindenkinél a fürdőszoba vendégei. Na, de mi a helyzet ezekkel: jégkockatartó, orvosi fecskendő (ajándékba kapta a kórházban), pipetta, autó? Nálunk ezek is bekerültek a vízbe és így lesz cukrászda, céllövölde és autómosó is a fürdőkád területén. Örömmel készíti a gyerek a sütit a jégkockatartóban, lelövöldözi a kád szélén álló tusfürdőket, illetve lemossa a koszos (=habos) autókat. Még egy tipp: Csak egy műanyag flakon szükséges hozzá, aminek levágod az alsó részét, ráhúzol egy zoknit, majd szappanos vízbe (inkább szappan, mint víz) mártogatod, aztán fújjatok bele az ásványvizes flakonba és máris óriási buborékokkal játszhattok, még viccesebb, ha ragasztotok a flakonra szemet és feldíszítetek, hogy úgy nézzen ki, mint egy sárkány. (Csorba Anita videói között megtalálod buboréksárkány néven.) Játékra fel!
Túl fáradt vagy nem álmos, még rengeteg mesélnivalója van? Szoktatok diamesét nézni? Vegyétek elő a régesrégi diavetítőt és bújjon össze a család a sötét szobában. Ha már túl vagytok nem egy, hanem két mesén, és semmi kedved egy harmadik mesébe is belekezdeni, akkor be kell vetned a kreativitásodat, hogy aludjon végre a gyermek. Én ilyenkor énekelek. Van néhány állandó altatódal, amit csak úgy énekelek, hogy ha nyitva a szem, abbamarad az ének… De nagyon szereti azt is a kisfiam, amikor átköltöm a dalokat, valamelyik dallamára ( pl. Bóbita..) egy kis mesét rögtönzök. Kikapcsolja őt is, engem is. Állítom, hogy akkor sokkal könnyebben elalszik a kicsi, ha mi is nyugodtak maradunk/vagyunk.
Nem akarooook! Egy újabb nap kezdete. Mi lenne, ha játékkal indulna? Nálunk bevált az öltözés-verseny vagyis hogy aki hamarabb felöltözik az nyer. Ilyenkor mindig pikk-pakk elkészül. Mivel neki ki van készítve előre a ruhája, nekem meg nem, így csakis ő nyerhet, de pont ez a cél. Nyeremény nincs is igazából, ő az első és már vidáman is indul a napja.
Ha ehhez nincs kedvetek, meg úgy igazából semmihez sem, akkor javaslom ezt a zenét:
Hallgassátok meg, ugráljatok, eza dal úgy szuper, ahogy van. (Nálunk általában én ugrálok és énekelek, és ő inkább készül, csak hagyjam már abba! ) :)))
Jól jönne a segítség? Nem akarod egyedül hagyni a szobában, de lenne egy csomó dolgod a konyhában vagy a mosógép környékén? Csináljátok együtt. A házimunka is lehet szórakozás.
Kreatív anya szerep elő és indulhat a színválogatós játék a ruhákkal, a párkereső a zoknikkal, a célbadobás a kész zoknigombócokkal, számolás vagy puzzle a répakarikákkal és zöldségekkel, amik az ebéd hozzávalói. Jó mókát, jó munkát! Hosszabb idő lesz a rendrakás, ha együtt készítitek a fogásokat a konyhában, de élvezetesebb lehet sütés-főzés együtt. Ne félj a kezébe adni a törékeny tojást, ugyan, mi történik, ha összetörik egy? Nem baj, ha összekoszolja magát, ne törődj vele, majd a mosógép kimossa a ruhát!
Nevezhetjük a fentieket leleményességnek, szimplán jó ötleteknek, mondhatod, hogy á, nekem ezekhez nincs türelmem, én meg úgy vagyok vele, hogy éljen a kreativitás és anyaként is lehetünk kicsit gyerekek!
Na jó, nálam is előfordul a “3-ig számolok” (a legbénább anyuka szöveg, viszont ki tudja, miért, de működik!!!! 🙂 )
Ám sokkal büszkébb vagyok magamra ha valamit kreatívan oldok meg. Amikor elérem a kívánt célt úgy, hogy közben nem hogy sírás nem volt, inkább csak sok -sok nevetés, olyankor sikerélménnyel zárul a napom.
Te kreatív anya vagy?
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 0 hozzászólás
Ezeket is érdemes megnézni
Jól szeretni – 10 Vekerdy-gondolat arról, mi az igazán fontos
Vekerdy: Ne küldd vissza a gyereket az oviba!
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése